CELEX: 52003PC0121(01)
Language: da
Date: 2003-03-19
Title: Forslag til Rådets afgørelse om undertegnelse og midlertidig anvendelse af en aftale i form af brevveksling mellem Det Europæiske Fællesskab og Republikken Kroatien om den økopointordning, der skal gælde for Republikken Kroatiens transittrafik gennem Østrig

Avis juridique important

|

52003PC0121(01)

Forslag til Rådets afgørelse om undertegnelse og midlertidig anvendelse af en aftale i form af brevveksling mellem Det Europæiske Fællesskab og Republikken Kroatien om den økopointordning, der skal gælde for Republikken Kroatiens transittrafik gennem Østrig  /* KOM/2003/0121 endelig udg. */  

Forslag til RÅDETS AFGØRELSE om undertegnelse og midlertidig anvendelse af en aftale i form af brevveksling mellem Det Europæiske Fællesskab og Republikken Kroatien om den økopointordning, der skal gælde for Republikken Kroatiens transittrafik gennem Østrig(forelagt af Kommissionen)BEGRUNDELSE1. Interimsaftalen mellem Det Europæiske Fællesskab og Republikken Kroatien om handel og handelsanliggender [1] blev indgået den 28. januar 2002 og trådte i kraft den 1. marts 2002. I protokol 6 om vejtransittrafik, der er knyttet til den nævnte aftale, fastsættes det, at der med virkning fra den 1. januar 2003 anvendes en økopointordning for Republikken Kroatiens transittrafik gennem Østrig.[1]   EFT L 330 af 14.12.2001, s. 3.Ifølge artikel 2, stk. 2, litra b), i den nævnte protokol skal metoden for beregning af økopoint og de nærmere regler og procedurer for administration af dem og kontrol med dem vedtages ved brevveksling mellem de kontraherende parter og svare til bestemmelserne om den økopointordning, der anvendes i Fællesskabet i henhold til artikel 11 og artikel 14, stk. 2, i protokol nr. 9 til akten vedrørende Østrigs, Finlands og Sveriges tiltrædelse af Den Europæiske Union.2. Forhandlingerne om brevvekslingen fandt sted i juli og november 2002. Under forhandlingerne underrettede Kommissionen medlemsstaterne og rådførte sig med dem. Den vedlagte tekst blev paraferet den 15. november 2002 i Underudvalget for Tranport under interimsaftalen. Ved samme lejlighed blev det undersøgt, hvorledes den ordning, der er blevet anvendt mellem Østrig og Kroatien, havde fungeret i 2002, og der blev ikke bemærket nogen diskriminerende virkninger.3. Aftalen fastsætter det antal økopoint, som ud fra det princip, at Fællesskabets lastbiler ikke må stilles ringere, tildeles Republikken Kroatiens lastbiler i 2003. Den fastsætter også de dokumenter, procedurer, regler og kontrolmetoder, hvormed ordningen skal administreres.Kommissionen opfordrer Rådet til at træffe afgørelse om undertegnelse og midlertidig anvendelse af aftalen og at indlede indgåelsesproceduren. Den forelægger derfor Rådet to forslag til Rådets afgørelse:1. Forslag til Rådets afgørelse om undertegnelse og midlertidig anvendelse af en aftale i form af brevveksling om den økopointordning, der skal gælde for Republikken Kroatiens transittrafik gennem Østrig.2. Forslag til Rådets afgørelse om indgåelse af aftalen.Forslag til RÅDETS AFGØRELSE om undertegnelse og midlertidig anvendelse af en aftale i form af brevveksling mellem Det Europæiske Fællesskab og Republikken Kroatien om den økopointordning, der skal gælde for Republikken Kroatiens transittrafik gennem ØstrigRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 71(1), og artikel 300, stk. 2, første afsnit, første punktum,under henvisning til forslag fra Kommissionen [2], og[2]  EFT C  af , s. .ud fra følgende betragtninger:(1) Kommissionen har forhandlet om en aftale i form af brevveksling mellem Det Europæiske Fællesskab og Republikken Kroatien om den økopointordning, der skal gælde for Republikken Kroatiens transittrafik gennem Østrig.(2) Med forbehold af dens mulige indgåelse på et senere tidspunkt, bør aftalen, der blev paraferet den 15 november 2002, undertegnes.(3) Der bør træffes foranstaltninger til at anvende aftalen midlertidigt fra den 1. januar 2003.TRUFFET FØLGENDE AFGØRELSE:Artikel 1Formanden for Rådet bemyndiges til at udpege den (de) person(er), der er beføjet til på vegne af Det Europæiske Fællesskab at undertegne aftalen i form af brevveksling mellem Det Europæiske Fællesskab og Republikken Kroatien om den økopointordning, der skal gælde for Republikken Kroatiens transittrafik gennem Østrig, med forbehold af dens indgåelse på et senere tidspunkt.Teksten til aftalen er knyttet til denne afgørelse.Artikel 2Den i artikel 1 nævnte aftale anvendes midlertidigt fra den 1 januar 2003.Artikel 3Afgørelsen offentliggøres i Den Europæiske Unions Tidende.Udfærdiget i Bruxelles, denPå Rådets vegneFormand